Συντεταγμένες: 47°5′N 3°30′E﻿ / ﻿47.083°N 3.500°E﻿ / 47.083; 3.500

Η **Νιέβρ** (γαλλικά: *Nièvre*) είναι γαλλικός νομός στη διοικητική περιοχή Βουργουνδία-Φρανς-Κοντέ, στο κέντρο της Γαλλίας. Το όνομά του προέρχεται από τον ποταμό Νιέβρ που τον διαρρέει. Πρωτεύουσα του νομού είναι το Νεβέρ. Η INSEE και το ταχυδρομείο του αποδίδουν τον κωδικό 58.

Ο πληθυσμός του ανέρχεται σε 209.161 κατοίκους, σύμφωνα με την απογραφή του 2016. Έχει έκταση 6.817 τετραγωνικά χιλιόμετρα και διοικητικά αποτελείται από 4 διαμερίσματα.

Οι κάτοικοι του νομού ονομάζονται *Νιβερναί*.

Γεωγραφία
---------

Ο νομός Νιέβρ συνορεύει προς τα βόρεια με το νομό Ιόν, ανατολικά με το νομό Κοτ-ντ'Ορ, νοτιοανατολικά με το νομό Σον-ε-Λουάρ, στα νότια με το νομό Αλιέ, δυτικά με το νομό Σερ και στα βορειοδυτικά με το νομό Λουαρέ. Έχει πρωτεύουσα το Νεβέρ, που βρίσκεται 216 χιλιόμετρα νοτιοανατολικά του Παρισιού κατ'ευθεία γραμμή. Έχει έκταση 6.817 τετραγωνικά χιλιόμετρα.

Ο νομός βρίσκεται στα δυτικά της περιοχής Βουργουνδία-Φρανς-Κοντέ και είναι γνωστός για τα πολλά κανάλια που τον διασχίζουν. Ο πιο σημαντικός ποταμός είναι ο Λίγηρας, ο μεγαλύτερος ποταμός της Γαλλίας, ο οποίος έρχεται από τα νότια, διασχίζει την παλιά πόλη Ντεσίζ και την πρωτεύουσα Νεβέρ, όπου συμβάλλει με τον ποταμό Νιέβρ, σχηματίζοντας τα σύνορα με το νομό Σερ. Ο ποταμός Νιέβρ, δεξιός παραπόταμος του Λίγηρα, που έδωσε και την ονομασία στο νομό, διασχίζει το Νεβέρ από τα βορειοδυτικά.

Στο ανατολικό τμήμα του νομού βρίσκεται η δασωμένη χαμηλή οροσειρά Μορβάν και στο κέντρο το δασώδες οροπέδιο Νιβερναί. Στα δυτικά βρίσκεται η λεκάνη του ποταμού Λίγηρα. Το έδαφος εκτείνεται σε υψόμετρο από 140 μέτρα, στην περιοχή Σολόν, ως πάνω από 800 μέτρα στον ορεινό όγκο Μοβάν.

Ιστορία
-------

Κύριο λήμμα: Κομητεία του Νεβέρ
Ο νομός δημιουργήθηκε στις 4 Μαρτίου 1790 και είναι σχεδόν πανομοιότυπος με την παλιά επαρχία Νιβερναί.

Από το 1960 έως το 2015, ήταν μέρος της περιοχής της Βουργουνδίας, αν και ιστορικά δεν ανήκει στην επαρχία της Βουργουνδίας. Από την 1η Ιανουαρίου 2016, η περιοχή της Βουργουνδίας, συνενώθηκε με την όμορη περιοχή Φρανς-Κοντέ και πλέον αποτελούν τη νέα διοικητική περιοχή Βουργουνδία-Φρανς-Κοντέ.

Οικονομία
---------

Το Νεβέρ είναι μια διοικητική πόλη με παράδοση στη **βιομηχανική παραγωγή** φαγιεντιανών και κεραμικών προϊόντων από το 16o αιώνα. Από τη δεκαετία του 1960, έχουν αναπτυχθεί πολλές μικρές και μεσαίες βιομηχανίες μεταλλουργίας, μηχανοκατασκευών, ηλεκτρολογικού εξοπλισμού, χημικών προϊόντων, ενδυμάτων, καουτσούκ, πορσελάνης. Βιομηχανικές μονάδες υπάρχουν επίσης σε πολλές μικρές πόλεις γύρω από το Νεβέρ, στο Κλαμσί και στο Ντεσίζ.

Η **αγροτική** οικονομία του νομού βασίζεται κυρίως στην κτηνοτροφία με βοοειδή και πρόβατα, στην οινοπαραγωγή, ιδιαίτερα στην περιοχή Πουιγύ-συρ-Λουάρ που είναι γνωστή για το λευκό κρασί της, το Pouilly Fumé και στην δασοκομία στα δάση του Μορβάν.

Ο **τουρισμός** αποτελεί έναν άλλο πόλο ανάπτυξης της περιοχής. Στην κοιλάδα του Λίγηρα υπάρχουν γραφικές τοποθεσίες, όπως η πόλη Λα Σαριτέ. Οι παλιές πόλεις Σατώ-Σινόν και Κλαμσί αποτελούν τουριστικά κέντρα.  Άλλη περιοχή με τουριστικό ενδιαφέρον είναι το Μορβάν, όπου υπάρχει περιφερειακό φυσικό πάρκο με τεχνητές λίμνες του 11ου αιώνα, ιδανικό για πεζοπορία, θαλάσσια σπορ (κανό, ιστιοπλοΐα ή ποδήλατο), ιππασία ή ορεινή ποδηλασία. Το κανάλι του Νιβερναί, που συνδέει τον Λίγηρα με τον Σηκουάνα, είναι ένα από τα πιο γραφικά κανάλια στη Γαλλία.

Τα ιαματικά λουτρά προσελκύουν επισκέπτες στις εγκαταστάσεις μερικών κοινοτήτων, όπως στις κοινότητες Σαιντ-Ονορέ και Πουγκ-λεζ-Ω.

Διοικητική διαίρεση
-------------------

Τα διαμερίσματα του νομού Νιέβρ
Ο νομός Νιέβρ χωρίζεται σε 4 διοικητικά διαμερίσματα, 17 καντόνια και 309 κοινότητες.

| Διαμέρισμα | Καντόνια | Κοινότητες | Πληθυσμός
Απογραφή 2016 | Έκταση
χμ² | Πυκνότητα
Κάτ./χμ² | Κωδ.
INSEE |
| --- | --- | --- | --- | --- | --- | --- |
| Σατώ-Σινόν | 3 | 80 | 28.291 | 2.168,32 | 13 | 581 |
| Κλαμσί | 4 | 84 | 21.364 | 1.227,58 | 17 | 582 |
| Κον-Κουρ-συρ-Λουάρ | 3 | 63 | 43.893 | 1.395,42 | 31 | 584 |
| Νεβέρ | 10 | 82 | 115.613 | 2.025,39 | 57 | 583 |
| Σύνολο νομού | 17 | 309 | 209.161 | 6.816,71 | 31 | 58 |

Πόλεις
------

Χάρτης του νομού Νιέβρ
Οι πιο πυκνοκατοικημένες πόλεις του νομού Νιέβρ είναι:

| Πόλη | Πληθυσμός
(2016) | Διαμέρισμα |
| --- | --- | --- |
| Νεβέρ | 33.235 | Νεβέρ |
| Κον-Κουρ-συρ-Λουάρ | 10.102 | Κον-Κουρ-συρ-Λουάρ |
| Βαρέν-Βωζέλ | 9.389 | Νεβέρ |
| Ντεσίζ | 5.519 |
| Λα Σαριτέ-συρ-Λουάρ | 4.965 | Κον-Κουρ-συρ-Λουάρ |

Πολιτιστική κληρονομιά
----------------------

Με αξιόλογη ιστορική κληρονομιά, o νομός Νιέβρ έχει πολλά μνημεία του πολιτισμού και της αρχιτεκτονικής παλιότερων εποχών, μερικά από τα οποία είναι:

* η πρωτεύουσα Νεβέρ, κτισμένη στις όχθες του Λίγηρα, «Πόλη τέχνης και ιστορίας», με ιστορικό κέντρο γεμάτο μνημεία, όπως το δουκικό παλάτι και ο καθεδρικός ναός.
* οι πόλεις Ντεσίζ και Σαριτέ-συρ-Λουάρ, που βρίσκεται στις όχθες του Λίγηρα, είναι μεσαιωνικές πόλεις που περιβάλλονται από τείχη και προμαχώνες.
* το κάστρο της Μως
* To περιφερειακό φυσικό πάρκο Μορβάν με τεχνητές λίμνες του 11ου αιώνα, ιδανικό για πεζοπορία, θαλάσσια σπορ (κανό, ιστιοπλοΐα ή ποδήλατο), ιππασία ή ορεινή ποδηλασία.

* Το δουκικό παλάτι στο ΝεβέρΤο δουκικό παλάτι στο Νεβέρ
* Το κάστρο ΒιλμολάνΤο κάστρο Βιλμολάν
* Τα παλιά τείχη της Σαριτέ-συρ-ΛουάρΤα παλιά τείχη της Σαριτέ-συρ-Λουάρ
* Η παλιά γέφυρα στη Σαριτέ-συρ-ΛουάρΗ παλιά γέφυρα στη Σαριτέ-συρ-Λουάρ
* Τα παλιά τείχη της ΝτεσίζΤα παλιά τείχη της Ντεσίζ
* Η πύλη Νοτρ-Νταμ και οι δύο πύργοι στο Σατώ-ΣινόνΗ πύλη Νοτρ-Νταμ και οι δύο πύργοι στο Σατώ-Σινόν
* Το κάστρο του ΜπαζόςΤο κάστρο του Μπαζός
* Το κάστρο της ΜωςΤο κάστρο της Μως

Παραπομπές
----------

1. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
2. ↑ . «Distance from Paris to Nevers».
3. ↑ . «A Guide to the Departments of Bourgogne-Franche-Comté».
4. ↑ . «musee-faience.nevers». Αρχειοθετήθηκε από το πρωτότυπο στις 25 Μαρτίου 2019.
5. ↑ . «pouilly-fume». Αρχειοθετήθηκε από το πρωτότυπο στις 5 Απριλίου 2018.
6. ↑  Εγκυκλοπαίδεια Πάπυρος Λαρούς Μπριτάννικα, τομ. 45, σελ 170

Εξωτερικοί σύνδεσμοι
--------------------

Η επίσημη σελίδα του νομού ΝιέβρΝιέβρ-Τουρισμός

|  |  |  |  |
| --- | --- | --- | --- |
| 

| π • σ • ε
Νομοί της Γαλλίας |
| --- |
|  |
| 
* 01 Αιν
* 02 Αιν
* 03 Αλλιέ
* 04 Αλπ-ντε-Ωτ-Προβάνς
* 05 Ωτ-Αλπ
* 06 Αλπ-Μαριτίμ
* 07 Αρντές
* 08 Αρδέννες
* 09 Αριέζ
* 10 Ωμπ
* 11 Ωντ
* 12 Αβερόν
* 13 Μπους-ντυ-Ρον
* 14 Καλβαντός
* 15 Καντάλ
* 16 Σαράντ
* 17 Σαράντ-Μαριτίμ
* 18 Σερ
* 19 Κορέζ
* 2A Νότια Κορσική
* 2B Άνω Κορσική
* 21 Κοτ-ντ'Ορ
* 22 Κοτ-ντ'Αρμόρ
* 23 Κρεζ
* 24 Δορδόνη
* 25 Ντου
* 26 Ντρομ
* 27 Ερ
* 28 Ερ-ε-Λουάρ
* 29 Φινιστέρ
* 30 Γκαρ
* 31 Ωτ-Γκαρόν
* 32 Ζερς
* 33 Ζιρόντ
* 34 Ερώ
* 35 Ιλ-ε-Βιλαίν
* 36 Αντρ
* 37 Αντρ-ε-Λουάρ
* 38 Ιζέρ
* 39 Ζυρά
* 40 Λαντ
* 41 Λουάρ-ε-Σερ
* 42 Λουάρ
* 43 Ωτ-Λουάρ
* 44 Λουάρ-Ατλαντίκ
* 45 Λουαρέ
* 46 Λοτ
* 47 Λοτ-ε-Γκαρόν
* 48 Λοζέρ
* 49 Μαιν-ε-Λουάρ
* 50 Μανς
* 51 Μαρν
* 52 Ωτ-Μαρν
* 53 Μαγιέν
* 54 Μερτ-ε-Μοζέλ
* 55 Μεζ
* 56 Μορμπιάν
* 57 Μοζέλ
* 58 Νιέβρ
* 59 Νορ
* 60 Ουάζ
* 61 Ορν
* 62 Πα-ντε-Καλαί
* 63 Πουί-ντε-Ντομ
* 64 Ατλαντικά Πυρηναία
* 65 Άνω Πυρηναία
* 66 Ανατολικά Πυρηναία
* 67 Κάτω Ρήνος
* 68 Άνω Ρήνος
* 69 Ρον
* 70 Ωτ-Σον
* 71 Σον-ε-Λουάρ
* 72 Σαρτ
* 73 Σαβοΐα
* 74 Άνω Σαβοΐα
* 75 Παρίσι
* 76 Σεν-Μαριτίμ
* 77 Σεν-ε-Μαρν
* 78 Ιβλίν
* 79 Ντε-Σεβρ
* 80 Σομ
* 81 Ταρν
* 82 Ταρν-ε-Γκαρόν
* 83 Βαρ
* 84 Βωκλύζ
* 85 Βαντέ
* 86 Βιέν
* 87 Ωτ-Βιέν
* 88 Βοζ
* 89 Ιόν
* 90 Έδαφος του Μπελφόρ
* 91 Εσόν
* 92 Ω-ντε-Σεν
* 93 Σεν-Σαιν-Ντενί
* 94 Βαλ-ντε-Μαρν
* 95 Βαλ-ντ'Ουάζ

Υπερπόντιοι νομοί
971 Γουαδελούπη
972 Μαρτινίκα
973 Γαλλική Γουιάνα
974 Ρεϋνιόν
976 Μαγιότ |

 |

|  |  |
| --- | --- |
| 

|  |
| --- |
| * Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 152458021
* LCCN: n81124798
* GND: 4117879-8
* SUDOC: 027298736
* BNF: cb11937115g (data)

 |

 |